Groot doelwitte vir 2020 sal by Toekomsberaad deurtrap word - AfriForum
Die Solidariteit Beweging bied op 10 Oktober vanjaar 'n Toekomsberaad in Pretoria aan waar kerndoelwitte en omvattende planne vir 'n vry, veilige en voorspoedige toekoms uitgetrap sal word.
Die beraad sal na verwagting deur duisende afgevaardigde, vriende en lede van die instellings van die Beweging bygewoon word.
Die beraad is in opvolg op die Krisisberaad wat in Mei vanjaar gehou is waar kernprobleme op talle terreine uitgewys is waarvoor dringend oplossings gevind moet word. Meer as duisend insette is van beraadgangers gekry wat die afgelope maande deur werkkomitees tot werkbare planne verwerk is.
Flip Buys, voorsitter van die Solidariteit Beweging, het vandag op 'n mediakonferensie in Centurion gesê die planne is gebaseer op die idee van selfstandigheid vir Afrikaners. "Die beraad gaan werklik 'n geskiedkundige gebeurtenis wees waar van die grootste planne wat nóg deur burgerlike instellings gemaak is, aangekondig sal word. Geen plan sal aanvaar word as ons nie weet dat dit in werking gestel kan word nie. Deur dié planne wil ons die grondwetlike ruimtes vir kultuur en taalgemeenskappe prakties opneem. Regte vir gemeenskappe verwerklik nie vanself nie. Gemeenskappe moet self deur doeltreffende burgerlike instellings hul plek opneem."
Buys het ook na 18 doelwitte vir 2020 verwys waarop die planne geskoei sal wees. Dit sluit in:
Werkende dorpe en stede
Burgerlike en politieke vryheid
Kulturele vryheid deur selfdoen-aksies en kulturele skikkings
Goeie werk en gelyke werksgeleenthede vir mense
Gehalte-onderwys wat deur die Helpende Hand se Skole-ondersteuningsentrum (SOS) bevorder word
Uitnemende tegniese opleiding soos deur Sol-Tech
Die uitbouing van 'n wêreldklas Afrikaanse gemeenskapsuniversiteit
Studiefondse vir almal wat wil studeer
Ondersteuningsnetwerke vir weerlose kinders en bejaardes wat daarop gemik is om armoede te verlig, te voorkom en te verbreek
Groeiende selfstandigheid vir gemeenskappe
Die uitbou van Afrikaanse media met Maroela Media as die grootste Afrikaanse nuusdiens.
Dr. Dirk Hermann, bestuurshoof van Solidariteit, het gesê van die planne wat op die beraad bekendgemaak gaan word fokus daarop om gelykheid in die werksplek te bevorder en onbillike rassediskriminasie te verhoed. Dié planne is deel van die proses wat tans in Genève aan die gang is om die Suid-Afrikaanse regering oor rassekwotas by die VN aan te kla.
Ander planne wat bekendgemaak gaan word, sal daarop fokus om toegang vir Afrikaners tot goeie werk te verseker.
Kallie Kriel, uitvoerende hoof van AfriForum, het verduidelik dat dié burgerregte-organisasie dit by sy afgelope Nasionale Kongres duidelik gemaak het dat die tyd vir selfdoen aangebreek het. "Die staat is besig om teen 'n kommerwekkende tempo te verval. Basiese regeringsfunksies word nie meer na behore vervul nie en dit is duidelik dat Afrikaners deur die regering en die ANC as politieke slaansakke gebruik word.
"Afrikaners kan nie hul hoop op die regering plaas om vir hulle 'n toekoms te skep nie. Ons wil self besluit oor sake wat ons regte raak en daarom sal ons meer intensief betrokke raak by selfdoen-aksies, soos ingryping op plaaslike regeringsvlak en veiligheidsinisiatiewe om vir onsself 'n goeie toekoms te skep."
Dr. Danie Langner, uitvoerende hoof van die FAK, sê dié organisasie se planne gaan daarop fokus om die geskiedenis terug te vat van diegene wat dit wil kriminaliseer. "Ons wil 'n ewewigtige beeld oor die geskiedenis uitstuur."
Dr. Danie Brink, uitvoerende hoof van Solidariteit Helpende Hand, het gesê beraadgangers sal ingelig word oor die organisasie se skole-ondersteuningsentrum (SOS) wat daarop gemik is om steundienste vir kinders te lewer. Daar sal ook aangekondig word hoe die Helpende Hand Studiefonds vir jongmense uitgebrei sal word om te verseker dat elkeen wat wil, kan studeer en sy volle potensiaal kan ontgin.
Die Toekomsberaad gaan by die Heartfelt Arena in Pretoria aangebied word. Daar is beperkte plek en voorafbesprekings is noodsaaklik. Belangstellendes kan www.toekomsberaad.co.za besoek om te registreer.
Kyk Krisisberaad video hier:
Post Tags:	#Afrikaners#Selfstandigheid#Toekomsberaad
AfriForum Jeug beloof om studente te beskerm
Twee skuldig aan moord op Mpumalanga-boer
INGENIEUR HERONTDEK KUNSTALENT TYDENS INPERKING
DeurAfriForum	 15/12/2020 17/08/2021
Deur Alet Rademeyer Die COVID-19-pandemie en die gepaardgaande staat van inperking het Suid-Afrikaners die afgelope jaar op baie maniere beïnvloed….
Lees meer INGENIEUR HERONTDEK KUNSTALENT TYDENS INPERKINGContinue
Entrepreneurs van George en Durbanville het saamgekom vir entrepreneursadvies en -inspirasie van die rugbyreus Kobus Wiese. Dit was twee heerlike…
Lees meer Kobus Wiese inspireer by AfriVriendelik se sakeontbytContinue
Deur	 20/03/2020 02/11/2020
AfriForum se veiligheidsafdeling monitor die impak en verspreiding van COVID-19 en is daagliks in kontak met die organisasie se…
Lees meer AfriForum-veiligheid monitor Korona-impak en het gebeurlikheidsplanneContinue
AfriForum betoog by hofverrigtinge teen dubbele standaarde oor rasvoorvalle
Lede van die burgerregte-organisasie AfriForum het vanoggend buite die Pretoria-Noordse landdroshof teen die dubbele standaarde betoog waarmee rasvoorvalle in Suid-Afrika…